**O B R A Z L O Ž E NJ E**

uz izvršenje Proračuna Općine Donji Kukuruzari

za period od 1. siječnja do 31. prosinca 2022. godine

Sukladno odredbi članka 89. stavka 1. Zakona o proračunu (Narodne novine br. 144/21-nadalje: **Zakon**) i članka 16. Stavka 2. Pravilnika o polugodišnjem i godišnjem izvještaju o izvršenju proračuna (Narodne novine br. 24/13, 102/17,1/20 i 147/20 –nadalje: **Pravilnik**) upravno tijelo, do 5. svibnja tekuće godine izrađuje i izvršnom tijelu jedinice lokalne i područne (regionalne) samouprave dostavlja godišnji izvještaj o izvršenju proračuna za prethodnu godinu.

Sukladno odredbi članka 89. stavka 2. Zakona i članka 16. Pravilnika izvršno tijelo dostavlja godišnji izvještaj o izvršenju proračuna i izvještaj o provedbi razvojnih programa predstavničkom tijelu do 31. svibnja tekuće godine.

Člankom 15. Zakona propisano je jedno od ključnih proračunskih načela –**načelo transparentnosti**.

Načelo transparentnosti iznimno je važno zbog uvida javnosti svih zainteresiranih u način trošenje proračunskih sredstava.

Godišnji izvještaj o izvršenju proračuna Općine Donji Kukuruzari za period od 1. siječnja do 31. prosinca 2022.godine (nadalje: Godišnji izvještaj) sadrži propisane dijelove utvrđene odredbom članka 4. Pravilnika, i to:

-**opći dio Proračuna** koji čini Račun prihoda i rashoda i Račun financiranja na razini odjeljka ekonomske klasifikacije

-**posebni dio proračuna** po organizacijskoj i programskoj klasifikaciji, te razina odjeljka ekonomske klasifikacije

-**izvještaj o zaduživanju** na domaćem i stranom tržištu novca i kapitala

-**izvještaj o korištenju proračunske zalihe**

-**izvještaj o danim državnim jamstvima i izdacima po državnim jamstvima**

-**izvještaj razvojnih programa**

-**obrazloženje** ostvarenja prihoda i primitaka, rashoda i izdataka

Za finaciranje javnih rashoda Općine Donji Kukuruzari u 2022. godini doneseni su sljedeći finacijsko planski dokumenti:

-Proračun Općine Donji Kukuruzari za 2022. godinu donesen je na sjednici Općinskog vijeća Općine Donji Kukuruzari, održanoj 10. Prosinca 2021. godine, a isti je objavljen u službenom glasilu „Službeni vjesnik“ broj 83/21

-I. Izmjene i dopune Proračuna za 2022. godinu donesene su 29. travnja 2022. godine, a iste su objavljene u službenom glasilu „Službeni vjesnik“ broj: 32/22

-II. Izmjene i dopune Proračuna za 2022. godinu donesene su 30. lipnja 2022. godine, a iste su objavljene u službenom glasilu „Službeni vjesnik“ broj: 51/22

- III. Izmjene i dopune Proračuna za 2022. godinu donesene su 23. rujna 2022. godine, a iste su objavljene u službenom glasilu „Službeni vjesnik“ broj: 72/22

-Odluka o raspodjeli rezlutata poslovanja za 2021. godinu, donesena na sjednici Općinskoj vijeća održanoj 29. travnja 2022. godine, objavljena u „Službenom vjesniku“ broj: 32/22

Temeljem odredbe Zakona podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina Računskog plana), dok su podaci o planu iskazani na razini podskupine ekonomske klasifikacije (treća razina Računskog plana), sukladno usvojenom Proračunu za 2022. godinu.

Godišnji izvještaj ne sadrži Izvještaj o zaduživanjima na domaćem i stranom tržištu novca i kapitala jer se Općina Donji Kukuruzari nije zaduživala.

Godišnji izvještaj ne sadrži Izvještaj o korištenju proračunske zalihe jer se nisu trošila sredstva proračunske zalihe.

Godišnji izvještaj ne sadrži Izvještaj o danim jamstvima i izdacima po jamstvima jer nisu dana jamstva.

**Općina Donji Kukuruzari** posluje putem jedinstvenog računa riznice, odnosno jedinstvenog bankovnog računa. Time su objedinjena plaćanja, primanja, čuvanja i prijenos svih prihoda i primitaka te rashoda i izdataka općinskog proračuna i proračunskog korisnika, Narodne knjižnice i čitaonice „Napredak“ Mačenčani (nadalje: Proračunski korisnik) tako da je izvještaj ujedno i konsolidiran.

**Obrazloženje ostvarenja prihoda i primitaka, te izvršenja rashoda i izdataka**

Proračun Općine Donji Kukuruzari zajedno s Proračunskim korisnikom u periodu od 1. siječnja do 31. prosinca 2022. Godine ostavren je kako slijedi:

**Prihodi** u iznosu **8.129.760,76 kn**

**Rashodi** u iznosu **8.405.807,70 kn**, te je u navedenom razdoblju ostvarena razlika višak/manjak u iznosu od **276.046,94 kn.**

Višak prihoda i primitaka raspoloživ u sljedećem razdoblju je u iznosu od **336.364,10 kn.**

**UKUPNI PRIHODI I PRIMICI**

Ukupni prihodi i primici 8.129.760,76 kn.

**Prihodi poslovanja**

**Po strukturi prihoda se odnose na:**

Prihodi od poreza i prireza iznose 503.341,23 kn.

Pomoći iz inozemstva i od subjekata unutar općeg proračuna iznose 7.003.103,81 kn.

Prihodi od imovine iznose 28.375,98 kn.

Prihodi od upravnih i administrativnih pristojbi, pristojbi po posebnim propisima i naknada iznose 576.939,74 kn.

Kazne, upravne mjere i ostali prihodi iznose 18.000,00 kn.

U periodu od 1. siječnja do 31. prosinca 2022. godine nije bilo prodaje nefinancijske imovine.

**UKUPNI RASHODI I IZDACI**

Ukupni rashodi i izdaci ostvareni su u iznosu od 8.405.807,70 kn.

**Rashodi poslovanja**

Rashodi poslovanja zajedno s rashodima Proračunskog korisnika u periodu od 1.siječnja do 31. prosinca 2022. godine iznose 8.405.807,70 kn.

**Po strukturi rashodi se odnose na:**

Rashodi za zaposlene iznose 2.919.567,31 kn.

Materijalni rashodi iznose 3.883.866,63 kn.

Financijski rashodi iznose 13.251,05 kn.

Subvencije iznose 79.900,00 kn.

Naknade građanima i kućanstvima iznose 268.124,58 kn.

Ostali rashodi iznose 323.381,97 kn.

Rashodi za nabavu nefinancijske imovine zajedno s rashodima Proračunskog korisnika u periodu od 1. siječnja do 31. prosinca 2022. godine iznose 917.716,16 kn.

**Po strukturi rashodi se odnose na:**

-postrojenja i oprema 159.612,44 kn

-nematerijalna proizvedena imovina 190.325,00 kn

**POSEBNI DIO- Programsko planiranje**

Za financiranje javnih rashoda u 2022. godini doneseni su sljedeći akti, koji su ostvareni, kako slijedi:

**Program promicanja kulture** ostvaren je u iznosu od 205.098,36 kn.

Narodnoj knjižnici i čitaonici „Napredak“ preko rizničnog poslovanja podmireni su troškovi u iznosu od 129.994,80 kn.

Kulturno umjetničkom društvu „Donji Kukuruzari“ preneseno je 1.700,00 kn.

Pomoći vjerskim zajednicama za obavljanje redovne djelatnosti isplaćen je u iznos od 71.000,00 kn.

Vjerskim zajednicama i manjinama preneseno je 5.000 kn.

**Program organizacije i provođenja zaštite i spašavanja** ostvaren je u iznosu od 102.658,31 kn i to:

Dobrovoljnom vatrogasnom društvu Donji Kukuruzari preneseno je 26.300,00 kn za redovan rad.

Dobrovoljnom vatrogasnom društvu Hrvatska Kostajnica za intervencije uplaćeno je 36.308,31 kn.

Deratizacija/dezinsekcija ostvarena u iznosu od 17.250,00 kn.

Higijeničarska služba iznosi 18.750,00 kn.

Hrvatska gorska služba spašavanja ostvarena u iznosu od 3.000,00 kn.

Izrada programa zaštite divljači (rad povjerenstva) iznosi 1.050,00 kn.

**Program razvoja sporta i rekreacije** ostvaren je u iznosu od 58.000 kn i to:

NK „ Radnik“ Majur preneseno je 15.000 kn.

Glavni projekt za izgradnju dječjeg igrališta Donji Kukuruzari iznosi 43.000,00 kn.

**Program socijalne skrbi** ostvaren je u iznosu od 323.459,25 kn i to:

Naknade za novorođenu djecu u iznosu od 6.000,00 kn.

Jednokratne naknade u iznosu od 17.000,00 kn.

Naknade za troškove stanovanja u iznosu od 48.846,37 kn.

Naknada za nabavu ogrjev-drva u iznosu od 48.300,00 kn.

Stijepndije studentima u iznosu od 43.122,45 kn.

Sufinanciranje troškova prehrane učenika u iznosu od 26.823,24 kn.

Nabava paketića prigodom blagdana Sv. Nikole u iznosu od 11.707,41 kn.

Sufinanciranje troškova predškolskog odgoja u iznosu od 9.323,39 kn.

Sufinanciranje troškova škole u prirodi, poklon bonova za uspijeh 5.0 u iznosu od 10.600,00 kn.

Sufinanciranje troškova dječijeg vrtića u iznosu od 18.000,00 kn.

Financiranje nabavke radnih bilježnica i ostale opreme za osnovnu školu „Katarina Zrinska Mečenčani“ u iznosu od 32.932,12 kn.

Projekt „Korak prema zdravlju“ ostvareno u iznosu od 18.304,27 kn.

GDCK Hrvatska Kostajnica prenesenoje 32.500,00 kn.

**Program održavanja komunalne infrastrukture** ostvaren je u iznosu od 2.766.748,39 kn, i to:

Održavanje nerazvrstanih cesta (zimska služba)u iznosu od 3.643,75 kn.

Održavanje šumskih i grobljanskih puteva u iznosu od 141.087,50 kn.

Održavanje lokalnih cesta u iznosu od 2.285.042,14 kn.

Održavanje javne rasvjete u iznosu od 336.975,00 kn.

**Program subvencije trgovačkim društvima- poduzetnički inkubator Donji Kukuruzari** ostvaren je u iznosu od 76.000,00 kn.

**Program javnih radova** ostvaren je u iznosu od 1.037.415,54 kn.

**PROJEKT ZAŽELI:**

Rashodi za Projekt Zaželi ostvareni su u slijedećim iznosima:

-plaće za zaposlene u iznosu od 1.105.180,85 kn

-troškovi obrazovanja u iznosu od 53.000,00 kn

-regres za godišnji odmor u iznosu od 41.000,00kn

-promidža i vidljivost te ostali nespomenuti rashodi poslovanja u iznosu od 5.838,93 kn

-ostale naknade iz proračuna u naravi (paketi za korisnike) u iznosu od 54.984,95 kn

**Preneseni višak** osvaren je u iznosu od 336.364,10 kn.

**Izvještaj o obvezama**

U izvještaju o obvezama evidentirane su obveze proračuna i proračunskog korisnika na kraju izvještajnog razdoblja, odnosno obveze na dan 31. prosinca 2022. godine u iznosu od

Obveze se odnose na:

-obveze za nabavu nefinancijske imovine

-obveze za rashode poslovanja

**Stanje novčanih potraživanja** tj. obračunatih, a nenaplaćenih prihoda na dan 31. prosinca 2022. godine prema vrstama prihoda je sljedeće:

-potraživanje za komunalnu naknadu

-potraživanja za zakup

U zakonskom roku, odnosno do 1. ožujka 2023. godine Financijskoj agenciji poslanu su slijedeći konsolidirani obrasci:

Referentna stranica(Izvještaji proračuna i proračunskog korisnika)

Obrazac PR-RAS

Obrazac Izvještaj o obvezama

Obrazac RAS funkcijski

Obrazac BILANCA

Obrazac P-VRIO

Bilješke uz konsolidirani financijski izvještaj

STANJE NEPODMIRENIH OBVEZA PRORAČUNA I PRORAČUNSKIH KORISNIKA

Stanje obveza na kraju izvještajnog razdoblja proračuna i proračunskog korisnika iznosi 609.342,32 kune, a to su:

-obveze za zaposlene 70.433,47 kuna

-obveze za materijalne rashode 511.228,77 kuna

-obveze za financijske rashode 1.130,75 kuna

-obveze za subvencije 1.800,00 kuna

-obveze za nabavu nefinancijske imovine 24.749,33 kuna

Obveze za materijalne rashode za prekoračenje preko 360 dana iznosi 35.000,00 kuna zbog sudskog spora.

STANJE NENAPLAĆENIH POTRAŽIVANJA

-Potraživanja za više plaćene poreze i doprinose 1.041,58 kuna

-Potraživanja za poreze 37.020,25 kuna

-Potraživanja za prihode od imovine 41.572,71 kuna

-Potraživanja za upravne i administrativne pristojbe, pristojbe po posebnim propisima i naknade 172.313,93 kune

Obrazloženje sastavila:

Referent za računovodstvo

Ivana Ešegović